NukeNews No. 11 - SLOVENIAN

************************************************************ *   NukeNews #11 - Proti-jedrski informacijski servis     * ************************************************************ -- 0. Predgovor -- Z 11. številko NukeNews smo žal precej pozni, a je obenem s 30 članki to druga najobsežnejša številka novic doslej. Smo blizu tretji obletnici začetka obstoja tega portala novic – neverjetno, če si predstavljamo, da NukeNews delujejo in bazirajo na prostovoljcih in brez proračunskih sredstev, vedno pa so izhajale bolj ali manj redno. Pred začetkom vzpostavitve tega portala, junija 2011, približno 3 mesece po katastrofi v Fukušimi, je projekt potreboval 3 leta od prvega poskusa do uradnega začetka. V tej izdaji predstavljamo novice, dogodke in podatke o akcijah aktivistov iz 10 držav po vsem svetu. Pokrivamo osnovne novice o vprašanjih varnosti pri ravnanju z jedrskimi odpadki, nekatere nedavne nesreče, projekte proti subvencijam EU za jedrsko energijo ter še več. Če imate prispevke za našo naslednjo številko, poglejte poglavje na koncu novic za informacije o rokih, obliki in kontaktu. -- Povzetek enajste izdaje NukeNews #11 -- 0. Predgovor 1. Nemčija: pripor aktivistov, ki so blokirali prevoz radioaktivnega materiala, je bil nezakonit 2. Oškodovanje javnega zdravja zaradi odpadne snovi, ki nastaja pri razgradnji jedrskega materiala 3. Ukrepanje za prepoved bomb v Livermoru 4. Fennovoima - izboljševanje podobe, manipuliranje javnega mnenja in     še več 5. Radioaktivna tveganja hidravličnega drobljenja (frackinga) 6. Primer PYHÄJOKI: Umetniški pogled na jedrska tveganja 7. Prizadevanja v Talvivaari: zadrževanje aktivistov izven območja 8. Najnovejša dogajanja v zvezi s projektom novega reaktorja Fennovoima 9. Poletni mini kamp 2014 na jugu Češke 10. Trk ladje, ki tovori uran, z jadrnico na Baltskem morju 11. Zaživela pisarna mreže 12. Kanada: tekoči visoko-radioaktivni jedrski odpadki lahko pridejo skozi Niagaro 13. Velika Britanija: jedrski elektrarni Hartlepool podaljšali življenjsko dobo za 5 let 14. Slabo jedrska tehnologijo in varnostno kulturo ne bi smeli izvažati iz Rusije na Finsko 15. Nuklearka Hinkley Point »najdražja na svetu« 16. Rešimo Santa Mountain pred rudarjenjem 17. VB: Nasprotovanje dogovoru Hinkley 18. Območje Lakeland brez radiacije: nova spletna stran 19. Iztirjenje vlaka z radioaktivnim materialom – Barrow, Cumbria 20. Končna odlagališča v Skandinaviji: Poročilo kaže grožnje povezane s seizmologijo in paleoseizmolofijo 21. Odlaganje nizko-radioaktivnih odpadkov na odlagališča 22. Kampanja »Ne državni pomoči jedrski energiji!« 23. Ne geološkemu odlaganju visoko-radioaktivnih odpadkov! Napačen odgovor? 24. Primer PYHÄJOKI v retrospektivi: Z veseljem in ljubeznijo 25. Kitajske oči na Sellafieldu – medtem ko načrtujejo jedrske projekte doma 26. Aktivisti blokirali transport urana na jugu Francije 27. Recite 'NE' projektu rudarjenja urana v Nunanvutu 28. Usoda jedrske elektrarne Visaginas neodločena, medtem ko politiki ignorirajo odločitev iz referenduma 29. Novice o represiji okoljevarstvenih skupin v Rusiji 30. Bližje odločitvi v Veliki Britaniji 31. Prihajajoči dogodki 32. O NukeNews -- 1. Nemčija: pripor aktivistov, ki so blokirali prevoz radioaktivnega materiala, je bil nezakonit -- Okrožno sodišče v Lüneburgu je avgusta 2013 v zadevi odreditve pripora za nekatere izmed 1300 aktivistov v Harlingenu, ki so novembra 2011 blokirali prevoz radioaktivnega materiala, razsodilo, da je bil le ta nezakonit. Aktivisti so sedeli na tirih in blokirali akcijo WiderSetzen, ko jih je policija nasilno odstranjevati. Sodišče je navedlo, da bi morala policija najprej dati aktivistom možnost, da zapustijo območje. Takoj po aretaciji pa bi policija morala pridobiti odločitev sodnika – kar so storili le za 21 od 1300 ljudi. Aktivisti zdaj razmišljajo o zahtevi za nadomestilo za nezakonito priprtje. Na to sodbo se lahko sklicuje skoraj 3000 aktivistov, ki so bili v letih 2010 in 2011 aretirani pri blokiranju prevoza radioaktivnega materiala. Več na: http://www.widersetzen.de/index.php?option=com_content&view=article&id=164:pe-2082013-polizeikessel-nach-castor-blockade-unzulaessig&catid=106:presseerklaerung-2013&Itemid=75 -- 2. Oškodovanje javnega zdravja zaradi odpadne snovi, ki nastaja pri razgradnji jedrskega materiala -- Britanska jedrska elektrarna Hinkley Point A je pričela z razgradnjo v letu 2006, z nameščanjem zračnikov neposredno v reaktorja, ki morajo ostati zatesnjeni še za obvezno 80-letno obdobje radioativnega razpada. Tu so še emisije iz razgradnje hladilnih bazenov in skladiščenega tekočega materiala, ki so bile izpuščene v ozračje. Škoda na javnem zdravju se od takrat povečuje, kar vključuje nenadne smrti zaradi bolezni srca in ožilja, povečanje pogostosti obolevanja in umrljivosti za rakom, povečanje umrljivosti ob porodu in dojenčkov, povečanje dednih genetskih mutacij. Škode na zdravju in druge podrobnosti so dostopne na spletni strani Stop Hinkley. -- 3. Ukrepanje za prepoved bomb v Livermoru -- Več kot 200 aktivistov se je zbralo pred vrati laboratorija Lawrence Livermore, 68 let po tem, ko so ZDA spustile atomsko bombo na Hirošimo na Japonskem. Livermore laboratorij, ki se nahaja v kalifornijskem zalivskem območju San Francisca, je ena od dveh lokacij, kjer oblikujejo vse jedrske konice v arzenalu ZDA. Na shodu 6. avgusta so nastopili angažirani govorci, posebej velja izpostaviti žvižgača Daniel-aa Ellsberg-aa, Nobauki-ja Hanaoka-o, pisateljico Cecile Pineda, pesnika Pete-a Yamamoto ter Loulena-o Miles. Letošnja tema je bila »Nedokončana zadeva in naša najnujnejša odgovornost; Prepoved bomb v laboratoriju Livermore in globalno«. Shod je bil sponzoriran s strani desetine skupin za mir in pravičnost. Udeleženci so korakali od severozahodnega dela laboratorija Livermore do zahodnih vrat, kjer je bilo aretiranih 31 ljudi, zaradi sodelovanja v nenasilni neposredni akciji. Več informacij na: http://www.trivalleycares.org -- 4. Fennovoima - izboljševanje podobe, manipuliranje javnega mnenja in     še več -- V Pyhäjoki javna dela krasijo logotipi Fennovoima, kot so ograje športnih igrišč blizu mestnih srednjih šol. Ime koorporacije je na logotipu razdeljeno na dva dela. Skrbno izbrane barve asocirajo na modro nebo brez oblačka in zeleni planet. Minimalistične črke prispevajo k naraciji same blagovne znamke. Te lastnosti skupaj subtilno pripomorejo krepiti zavajajočo in cinično sliko te lažne ekološke zgodbe o jedrski energiji: njeni zagovorniki trdijo, da je »zelena«, ker ne proizvaja ogljikovih emisij tekom pridobivanja energije. Odpadki iz Fennovoima so veliko bolj smrtonosni in so realna grožnja celotnemu planetu – na način kot lokalizirane emisije ogljika niso. To je klasično zeleno pranje možganov, del širše strategije za prikrivanje realnosti dejanskih stroškov proizvodnje energije na ta način. Preberi več: http://casepyhajoki.info/english-fennovoimas-image-washing-manipulating-public-opinion-normalizing-their-presence/ -- 5. Radioaktivna tveganja hidravličnega drobljenja (frackinga) -- Hidravlično drobljenje (fracking) ni slabo zgolj za podnebje, temveč je povezano z izpusti velikih količin ogljikovega dioksida. Predstavlja grožnjo zdravju in okolju, zaradi toksičnih tekočin, uporabljenih za splakovanje plina iz skrilavca, ter tudi tveganja zaradi radona, ki se lahko sprosti z njim. Institucija Public health England pripravlja poročilo, kjer ugotavljajo morebitne zdravstvene skrbi v povezavi s hidravličnim drobljenjem – vključno s tveganji radioaktivnih emisij. Ocenjujejo tudi potencialno tveganje vstopa radona v domovanja ljudi, ki bi pot do tja našel kot del toka plina iz skrilavca. Radon se šteje za drugi največji vzrok za nastanek pljučnega raka v Veliki Britaniji. Poročilo iz ZDA je potrdilo skrbi, povezane z radonom in naravnimi plini, ki prihajajo iz mešanice plinov iz skrilavca in skupaj potujejo k porabnikom. Več na: http://www.morningstaronline.co.uk/news/content/view/full/136661 -- 6. Primer PYHÄJOKI: Umetniški pogled na jedrska tveganja -- Edinstveno srečanje je potekalo od 1. do 11. avgusta 2013 v vasi regije Pyhäjoki, ki je izbrana s strani Fennovoime kot lokacija za novo jedrsko elektrarno na Finskem. Fennovoima je bila prvotno uvedena s strani nemškega energetskega podjetja EON, vendar je to odstopilo od projekta, verjetno kot rezultat kampanje proti novi nuklearki na lokalni in mednarodni ravni. Na žalost se zdi, da polje prevzema nov igralec: ruski jedrski gigant Rosatom. Umetniški projekt »Primer PYHÄJOKI – Umetniški pogled na jedrska tveganja« predstavlja drugačen pogled na tematiko ter tudi ozavešča o zadevi. Obsega interdisciplinarno umetniška ekspedicijo, produkcijo delavnic in predstavitvenih dogodkov v regiji Pyhäjoki. Ustvarjeni so bili čudoviti izdelki, organizirana številna predavanja in ekskurzije, dokumentirana v filmu in besedilu. Ogled na: http://casepyhajoki.info/en/ -- 7. Prizadevanja v Talvivaari: zadrževanje aktivistov izven območja -- Kot so poročali v avgustu, je premogovniška družba Talvivaara od notranjega ministrstva zahtevala pomoč pri deportaciji aktivistov, ki obiščejo območje brez dovoljenja. Ta ista družba je odgovorna za več okoljskih nesreč na njihovih površinah, še posebej za veliko razlitje novembra 2012, za katerega se smatra, da je največja finska kemična katastrofa v zgodovini. Spomladi je sodišče izničilo dovoljenja za izredne operacije, ki so bile nezakonito priznane s strani lokalnih oblasti. Zaskrbljeni državljani in aktivisti so prvi opozorili javnost na številne kršitve pravil in zakonov s strani Talvivaare. Namesto, da bi upravitelja dočakale resne pravne posledice, zaradi trajnega onesnaževanje okolja ter neodgovornosti in kriminalnega odnosa pri lomljenju že tako šibkih okoljevarstvenih predpisov za rudarske dejavnosti, bodo sedaj ljudje, ki so opozarjali na te probleme, celo strožje kaznovani od onesnaževalcev. Ministrstvo je že naznanilo pomoč rudniku Talvivaara pri spreminjanju policijskih zakonskih regulativ. Zdi se, da oblasti pravijo: »Ne nehajte z onesnaževanjem okolja, ampak kaznujte tiste, ki govorijo o tem!« Vir: http://www.mtv3.fi/uutiset/kotimaa.shtml/2013/08/1791177/talvivaara-pyytaa-ministeriolta-apua-aktivistien-karkottamiseksi -- 8. Najnovejša dogajanja v zvezi s projektom novega reaktorja Fennovoima -- Fennovoima je izbral Rosatom, rusko družbo v državni lasti, kot dobavitelja reaktorjev za svojo nuklearko na Pyhäjoki Hanhikivi rtu na Finskem. Pogajanja za vključitev Rosatoma kot enega izmed največjih investitorjev v projekt, so se začela. Rosatom bi naj bil lastnik 1/3 delnic in nadomešča nemški E-On, ki se je iz projekta potegnil. Druga 1/3 delnic je v lasti manjših energetskih družb po celotni Finski, ostala tretjina pa je v rokah finske industrije. Energetska podjetja so v občinski lasti in s političnimi odločitvami nadaljujejo projekt jedrske elektrarne z roko v roki v različnih občinah. Te se morajo do konca oktobra 2013 odločiti, če želijo še nadalje vlagati v nuklearko. Rosatom ni poslušal graditelja jedrske elektrarne in le ta je dejansko drugačna kot je bila prvotna odločitev finske vlade. To je razlog zakaj mora Fennovoima zagotoviti novo raziskavo o okoljskih vplivih in varnosti elektrarne. Viri: http://www.hs.fi/talous/Fennovoima+luottaa+omistajiinsa/a1382040393873 http://www.hs.fi/talous/Fennovoima+toimitti+Stukille+voimalan+turvaselvitykset/a1381481389020 -- 9. Poletni mini kamp 2014 na jugu Češke -- Organizira se kamp za tiste, ki sodelujejo pri ustvarjanju NukeNews in tiste, ki bi radi sodelovali (z lastnimi prispevki, pri prevajanju). Namen je okrepiti osebne stike ter spoznati osebe, ki delajo na tem (prostovoljnem) projektu. Dogajalo se bo blizu mesta Kaplice na jugu Češke, zelo blizu avstrijske meje. 5- do maksimalno 10 osebam je možno zagotoviti preprosto namestitev in delno oskrbo s hrano. Prevoz do Prage ali Linza si morate organizirati sami, glede ostalega se bom potrudil pomagati po najboljših močeh. Čas: približno teden dni v juliju ali avgustu 2014. Interesenti prosim pišite na: b.riep@eduhi.at do marca 2014 (www.slunceasvoboda.eu oziroma www.sonneundfreiheit.eu) Nevladna organizacija, ki organizira kamp, ima izkušnje na področju čezmejnega sodelovanja, in interese, ki gredo preko proti-jedrskega aktivizma, s poskušanjem vključitve elementov kulture in obnovljivih virov energije. -- 10. Trk ladje, ki tovori uran, z jadrnico na Baltskem morju -- Blizu otoka Rügen (Nemčija) je 18. oktobra 2013 ruska ladja "Mikhail Lomonosov" trčila v jadrnico. Ta tovorna ladja je dobro znana kot ladja za pošiljke radioaktivnih materialov za »severno ladjedelniško družbo« in izkazalo se je, da je naložen tako uranov heksaflurid in uranov dioksid (po poročanju medijev). Jadrnica je utrpela resno škodo, medtem ko o vplivih na tovorno ladjo ni javno znanega še nič. V zvezi z uranovim heksafluridom je še posebej zaskrbljujoče, da se v stiku z vodo tvori smrtonosna fluorovodikova kislina. Kolikor so proti-jedrski aktivisti ugotovili, so bile snovi namenjene za transportom s tovornjaki iz Hamburga do obrata za obogatitev urana Gronau. http://www.mzeise.net/uran/news/aktuell.php?tsnews4=archiv&dots=169 -- 11. Zaživela pisarna mreže -- Od septembra 2013 je dolgo pričakovana pisarna mednarodne mreže (International Network Office) v obratovanju. Za zdaj so odprte ure samo enkrat tedensko: ob sredah med 14.00 in 16.00 uro. Med delovnim časom je pisarna na voljo preko telefona (+49 3431 5894177), emaila (office@nuclear-heritage.net), skype (projekthaus.mannsdorf), jabber/XMPP (user: network.office, domain: jabber.ccc.de), in v živo (D-04720 Döbeln, Am Bärental 6). Misija pisarne mednarodne mreže je podpirati proti-jedrske aktiviste s povezovanjem z drugimi skupinami, govorci in strokovnjaki posameznih tematik. Prav tako želimo podpirati in koordinirati produkcijo (in distribucijo) večjezičnih letakov o lokalnih proti-jedrskih temah. Želimo pomagati organizirati srečanja mreže. Cilj je podpirati proti-jedrske boje z mrežnim povezovanjem in deljenjem informacij/kontaktov. Trije prostovoljci so se zavezali za delo v pisarni za čas uradnih ur do konca tega leta. Januarja 2014 bomo ponovno potrebovali prostovoljce za nadaljevanje dela v pisarni. Če ste zainteresirani, da podprete to proti-jedrsko storitev, nas kontaktirajte. http://office.Nuclear-Heritage.NET -- 12. Kanada: tekoči visoko-radioaktivni jedrski odpadki lahko pridejo skozi Niagaro -- Tekoči visoko obogaten uran iz raziskovalnega reaktorja Canada’s Chalk River bi lahko bil transportiran preko Niagare, v Južno Karolino, pravi novembrsko poročilo Odbora za regionalno načrtovanje. Odpadki bi lahko prihajali kadarkoli med letoma 2013 in 2018 – kar je obdobje ameriške odobritve, ki je v veljavi – vendar poročilo ugotavlja, da ne bo posebnih obvestil o datumu transporta, zaradi varnostnih pomislekov. Poročilo iz Oddelka za načrtovanje v regiji ugotavlja, da bo to prvič, da kanadske oblasti poskušajo transportirati visoko-obogaten uran kot tekočo raztopino. Vir: http://www.wellandtribune.ca/2013/11/06/nuclear-waste-could-pass-through-niagara -- 13. Velika Britanija: jedrski elektrarni Hartlepool podaljšali življenjsko dobo za 5 let -- Nuklearko Hartlepool bi naj prvotno zaprli leta 2019, vendar so dobili dovoljenje za podaljšanje za pet let, kar pomeni nadaljevanje proizvodnje elektrike do 2024, so sporočili iz EDF Energy (lastnik). Prav tako so potrdili, da bodo odprli novi center za obiskovalce v elektrarni. Zanimivo, da je Hartlepool dobil zgolj 5 letno podaljšanje. Kolikor vemo, je to prvo britansko podaljšanje življenjskega obdobja jedrski elektrarni, odkar sta leta 2012 Hinkley B in Hunderston B dobili 7 letno podaljšanje (obe do 2023). Vir: http://www.bbc.co.uk/news/uk-england-tees-24824816 -- 14. Slabo jedrska tehnologijo in varnostno kulturo ne bi smeli izvažati iz Rusije na Finsko -- Finski jedrski operater Fennnovoima je 3. septembra javno naznanil namen nakupa VVER-1200 (AES-2006) reaktorja od Rosatoma. Posel bi bil vreden okrog 6,4 milijarde evrov in vključuje prenos 34 % lastništva Fennovoime Rosatomu. Korupcijski škandali, ki vključujejo Rosatom v zadnjih nekaj letih, jasno kažejo, da ruski jedrski industriji ni mogoče zaupati proizvodnje kakovostne opreme za jedrske elektrarne. Februarja 2012 je bilo podjetje v lasti Rosatoma obtoženo prodaje slabe opreme za jedrske elektrarne v in zunaj Rusije. Po mnenju ruskih strokovnjakov je VVER tehnologija daleč od popolne: »Če pride do puščanj v primarnem krogotoku VVER reaktorja, ali drugih napak, ki povzročijo prenehanje kroženja vode v hladilnem sistemu, lahko pride do poškodbe sredice.« »Res je šokantno, da se je Fennovoima odločila za pomoč Rosatoma v gradnji rusko zasnovanih jedrskih reaktorjev na Finskem in v Evropski Uniji. To je zelo tvegano in nesprejemljivo ter lahko vodi v ponovitev katastrofe v Evropi«, je dejal ruski Ecodefense v sporočilu za javnost. Preberite več: http://www.nuclear-heritage.net/index.php/PR:Shoddy_nuclear_technology_and_poor_safety_culture_should_not_be_exported_from_Russia_to_Finland -- 15. Nuklearka Hinkley Point »najdražja na svetu« -- Po analizi, objavljeni pri Liberium Capital, uglednem vlagatelju lastniškega kapitala, bo sporazum, podpisan s strani britanske vlade z Electricité de France, za gradnjo nove jedrske elektrarne Hinkley C, naredil Hinkley C za »najdražjo jedrsko elektrarno« na svetu; z najdaljšim obdobjem gradnje. Dodajajo, da se sporazum vlade za jamstvo 16 milijard funtov za Hinkley Point nuklearko lahko izkaže za »ekonomsko neprišteven« in zelo drag za porabnike: »Po preučitvi znanih pogojev dogovora, nam ni jasno zakaj je britanska vlada prihodnje generacije porabnikov zavezala k stroškom, ki bodo izvirali iz tega.« Več: http://www.nonucleartrains.org.uk -- 16. Rešimo Santa Mountain pred rudarjenjem -- Finski aktivisti so začeli novo spletno kampanjo proti rudarskemu projektu Sokli v vzhodni Finski. Sokli je namenjen izkoriščanju finskega najbogatejšega vira fosfatov, ki vsebujejo relativno visoke koncentracije radioaktivnih mineralov. Rudnik je lociran v zgornjem območju rečnega sistema Nuottijoki. Blizu planiranega rudarskega območja ležijo reki Törmäoja in Yli-Nuortti ter močvirje Ainijärvi, ki so vsi del omrežja Natrue 2000. Sokli se nahaja med narodnim parkom Urho Kekkonen in naravnim parkom Värriö blizu Korvatunturi-e, »kjer je doma božiček«. Gora Korvatunturi je najbolj znana kot dom božička (ali Joulupukki v finščini). V skladu s finsko folkloro je to božičkova dežela oz. lokacija skrivnih delavnic, kjer škrati izdelujejo in zavijajo igrače in darila. Odgovorna je mednarodno družba Yara, z norveško državo kot največjim delničarjem. Yara namerava izkopati 4-10 ton fosforja na leto in ga uporabiti pri proizvodnji gnojil. Obstajajo pomisleki glede stopnje radioaktivnosti gnojil. Morebitno območje Sotli rudnika bo veliko med 4000-6000 hektarji (40-60 km2). Več na: http://savesantamountain.com/2013/11/08/a-natural-disaster-being-prepared-in-eastern-lapland/ -- 17. VB: Nasprotovanje dogovoru Hinkley -- V Bridgwater-ju (najbližjem kraju od lokacije, planirane za Hinkley C), je 21. oktobra South-West Against Nuclear (SWAN) organizirala lokalno demonstracijo proti dogovoru, ki je bil oznanjen na isti dan s strani Davida Camerona. Protest je vključeval metanje živalskih iztrebkov pred EDF trgovino v Bridgwater-ju in obešanje napisa nad trgovino: "NO MORE BULLSXXT - EDF TAKE OUR £££ AND DUMP WASTE ON US!" Človek v kravjem kostumu je naslavljal potrošnike oz kupce, medtem pa so podporniki praznili nakupovalne vreče gnoja in blokirali vhod trgovine. Tudi plakat v kitajščini je obtičal v kupu. Namreč dve kitajski državni podjetji sta podpisali pisma o nameri investiranja v projekt in sporočeno je bilo, da se pričakuje, da bi naj vložili med 30-40 %. Oglejte si video: http://www.youtube.com/watch?feature=player_embedded&v=8ZyDuhaAUng -- 18. Območje Lakeland brez radiacije: nova spletna stran -- Nuklearna energija je živa nočna mora! Radioaktivna kontaminacija zraka, morja in podtalnice. Nuklearna »energija« potrebuje kemikalije in fosilna goriva elektrarn skozi in desetletja po končani proizvodnji energije. Radiacija oz. sevanje povzroča raka in druge bolezni. http://wildar4.wix.com/radiation-free-land -- 19. Iztirjenje vlaka z radioaktivnim materialom – Barrow, Cumbria -- 18. september 2013: Po besedah nuklearne industrije so bili zabojniki prazni na njihovi poti do Sellafielda, ko sta 2 kolesi zapustili progo 16. decembra. Zabojniki so na njihovi poti do Sellafielda najpogosteje polni izrabljenega goriva, ki se pošilja v Sellafield, kjer reprocesirajo radioaktivne odpadke. Ti zabojniki so prepotovali dolgo pot – mnogokrat so pluli z Japonske do Barrowa in spet nazaj z visoko-radioaktivnimi odpadki. Visoko-radioaktivni odpadki (posledica reprocesiranja oz. predelave izrabljenega goriva, da bi naredili MOX, ki jih nihče ne želi) gredo na pot v zabojnikih, nazaj po progi, na kateri so že iztirili, in potem z ladjo do Japonske. http://mariannewildart.wordpress.com/2013/09/18/high-level-wastes-japan-and-derailed-trains/ -- 20. Končna odlagališča v Skandinaviji: Poročilo kaže grožnje povezane s seizmologijo in paleoseizmolofijo -- To poletje je švedski znanstvenik Nils-Axel Mörner objavil poročilo »Vzorci v seizmologiji in paleoseizmologiji in njihova uporaba v dolgoročni oceni nevarnosti – Švedski primer v primeru upravljanja z jedrskimi odpadki«. Poročilo dokazuje, da se v študijah, ki jih naročuje nuklearna industrija, pojavlja veliko podcenjevanje tektonskih groženj končnim odlagališčem v Skandinaviji: potresov, cunamijev in drugih neljubih dogodkov, ki se pojavljajo vse pogosteje in v hujših oblikah. Poročilo odpira splošna vprašanja o ustreznosti skandinavske skalne formacije za dolgoročno skladiščenje nevarnih materialov. To bi lahko vplivalo na razpravo o Onkalo na Finskem in na predvideno odlagališče za izrabljeno gorivo Forsmark. »Seizmični dogodki so zabeleženi z inštrumenti, zgodovinskimi opombami in zaznanimi dogodki v geologiji in arheologiji. Te evidence tvorijo vzorec dogodkov. Iz teh vzorcev lahko presojamo prihodnost rizikov potresa ali potresne nevarnosti. (...) Jedrska industrija na Švedskem in Finskem trdi, da bi visoko radioaktivni odpadki lahko bili odloženi v kamninski podlagi oz. živi skali v popolni varnosti za vsaj 100 000 let. Zdi se težko, če je v celoti možno narediti takšne presoje zgolj iz kratkih obdobij prepoznavanja vzorca v seizmologiji (<100 let) in v paleosezmologiji (približno 13 000 let). Vse presoje postanejo zato brezpredmetne, morda celo zavajajoče. V tej situaciji se moramo oddaljiti od tega, da bi bili v presoji preoptimistični.« Preberi poročilo: http://www.nuclear-heritage.net/index.php/Patterns_in_seismology_and_palaeoseismology,_and_their_application_in_long-term_hazard_assessments_-_the_Swedish_case_in_view_of_nuclear_waste_management -- 21. Odlaganje nizko-radioaktivnih odpadkov na odlagališča -- Po intenzivni kampaniji z Radiation Free Lakeland je parlamentarec Tim Farron dejal, da obstajajo močni dokazi, da bi bilo potrebno spremeniti trenutno deregulacijo, ki dovoljuje odlaganje nizko-radioaktivne odpadke na tamkajšnji deponiji. Vendar se je britanska vlada zavezala k pogodbi Euratom, ki predvideva načrt kako spremeniti Lillyhall odlagališče v odlagališče radioaktivnih odpadkov, z »nadzorovanim sproščanjem radioaktivnosti v podzemne vode.« http://mariannewildart.wordpress.com/2013/09/24/tim-farron-mp-powerful-evidence-to-pull-the-plug-on-radioactive-fly-tipping/ -- 22. Kampanja »Ne državni pomoči jedrski energiji!« -- Peticija proti državni pomoči jedrski energiji se je začel septembra na spletni strani http://www.my-voice.eu! Velik uspeh predstavlja že zbranih več kot 20 000 podpisov – potrebno je nadaljevati z zbiranjem podpisov zbirajo po vsej Evropi, do aprila 2014. Odločitev o novi ureditvi državnih pomoči je v rokah Evropske komisije – zahteva le navadno večino in obvezana k sodelovanju o odločitvi vključiti države članice (Svet) ali Evropskega parlamenta. Zato je ključnega pomena vključiti evropske državljane. Pred aprilom 2014 ne bo sprejeta nobena odločitev – to pomeni več časa za več protestov! Pridružite se in širite peticijo. -- 23. Ne geološkemu odlaganju visoko-radioaktivnih odpadkov! Napačen odgovor? -- Po končanju procesa za »varno upravljanje z radioaktivnim odpadom« v Okrajnem svetu Cumbrie, ki ni bil izglasovan, vsako novo posvetovanje, ki zadeva geološko odlaganje, naj ne bi vključevalo Cumbrie. Iz tega novega »demokratičnega« procesa je bilo izključenih 84 članov okrajnega sveta, skupaj s stotino članov župnijskega sveta, velika večina tistih, ki so večkrat rekli ne. Britanska vlada bi se tako rada pogovarjala zgolj s tistimi, ki so glasovali za, medtem ko je večina lokalnih ljudi proti. http://mariannewildart.wordpress.com/2013/09/20/is-new-consultation-needed-the-big-debate/ -- 24. Primer PYHÄJOKI v retrospektivi: Z veseljem in ljubeznijo -- Projekt CASE PYHÄJOKI: »Umetniški pogled na jedrska tveganja« je transdisciplinarna ekspedicija, ki vključuje ustvarjalne delavnice v krajini Pyhäjoki, na severu Finske, od 1. do 11. avgusta 2013. Država načrtuje izgradnjo šestih jedrskih elektrarn v krajini Pyhäjoki Hanhikivi. Udeleženci so ustvarili različne vrste vključevanj, prototipnih dogodkov in poskusov, segajočih od širokih »Hvala vam« znakov za tiste, ki so zavrnili prodajo lastne zemlje jedrskemu podjetju, do oblikovanja »energetskega športnega dneva«, lokalne pravljice, stenskim slikarstvom z lokalno mladino, posebno lestvico karaok, DIY (do-it-yoursef) delavnice geigerjevih števcev in še več. Vzpostavila so se nova in poglobljena prijateljstva ter sodelovanja, ostali pa bodo spomini dobrih časov in srečanj z lokalnimi ljudmi. Ljudje, sodelujoči v projektu CASE Pyhäjoki, bodo spremljali situacijo še naprej – bolj ali manj povezani z zadevo predlaganih nukleark v Pyhäjokiju in jedrsko energijo na splošno. Vse je dokumentirano na njihovem blogu, najave novih aktivnosti bodo prav tako objavljene tam, ter če bo mogoče, tudi na NukeNews. Preberite več refleksij o ozadjih projekta CASE PYHÄJOKI: http://casepyhajoki.info/en/ilon-ja-rakkauden-kautta/ -- 25. Kitajske oči na Sellafieldu – medtem ko načrtujejo jedrske projekte doma -- Predstavljajte si svet, kjer potlačeni Kitajci korakajo po ulicah v nasprotovanju jedrski energiji – medtem ko so domnevno svobodni britanski državljani spodbujeni s strani vlade, da se ponižno podredijo še enemu jedrskemu posvetu, ki ima za cilj zakopati radioaktivne odpadke v prepustni geološki podlagi. Predstavljajte si svet, kjer represivni režim sprejme obvestilo javnega mnenja in prelomi načrte za jedrski razvoj, medtem ko si domnevno demokratična vlada prizadeva, da se izogne javnemu mnenju, tako da k posvetovanju vključi zgolj nekaj ne-reprezentativnih posameznikov. Zveni noro? Je noro! In dogaja se prav zdaj... http://mariannewildart.wordpress.com/2013/09/30/china-eyes-up-sellafield-while-scrapping-nuclear-plans-at-home/ -- 26. Aktivisti blokirali transport urana na jugu Francije -- 12. septembra je v bližini Narbonne, na jugu Francije, okrog 30 aktivistov iz kolektiva »Stop Uranium« blokiralo tovornjak z uranovim tetrafluoridom. Blokada je trajala eno uro. Opravljene so bile radiološke meritve:: dozo, okrog 50-krat višjo od povprečne stopnje radioaktivnosti, je bilo moč zaznati 1 meter stran od tovornjaka. Tovornjak je prihajal iz Comurhex Malvési-e, objekta v lasti Areve, kjer je uran prvič procesiran, po prihodu v Francijo. Približno četrtina urana uporabljenega v svetu, je predelana tam. Cilj akcije je bil izpostaviti nevarnosti objekta in prevozov. Vsakodnevno zapušča objekt 3 do 5 tovornjakov, polnih uranovega tetrafluorida. Poglej slike z blokade: http://groupes.sortirdunucleaire.org/blocage-camion-tetrafluorure -- 27. Recite 'NE' projektu rudarjenja urana v Nunanvutu -- Areva hrepeni po podzemlju Nunavuta na severu Kanade in si prizadeva za tamkajšnjo implementacijo odprtja rudnika urana. Odprtje poti rudarjenja urana bi ogrozilo to ozemlje, ki je že ranljivo zaradi podnebnih sprememb. Posledice bi bile katastrofalne za Inuite, katerih življenjski stil, opirajoč se na lov, potrebuje čisto okolje. Začeli smo s peticijo (v angleščini in francoščini) francoskim ministrom, z zahtevo za prekinitev tega rudarskega projekta: http://groupes.sortirdunucleaire.org/Petition-nunavut-en -- 28. Usoda jedrske elektrarne Visaginas neodločena, medtem ko politiki ignorirajo odločitev iz referenduma -- Ne glede na rezultate referenduma oktobra 2012, kjer so ljudje glasovali proti novi jedrski elektrarni v Litvi, se politiki še vedno trudijo za izvedbo projekta. Vlada Litve, kot je bilo objavljeno v medijih, bo kmalu odločila o usodi nuklearke Visaginas. Napovedani so bili načrti za razpravo o skupnem stališču treh baltskih držav v zvezi s projektom. Do sedaj so bili tako latvijski kot estonski politiki zadržani kar se tiče tega projekta. Preberite več: http://www.nuclear-heritage.net/index.php/Visaginas_NPP_fate_%22undecided%22,_as_politicians_ignore_the_decision_of_the_referendum -- 29. Novice o represiji okoljevarstvenih skupin v Rusiji -- Odkar zahodni mediji več ne poročajo toliko o represiji proti ne-vladnim skupinam v Rusiji (razen primera z zaprtimi Greenpeace aktivisti), podajam nekaj posodobitev o nedavnem dogajanju. Primer Greenpeace je dobil veliko medijskega prostora v Rusiji, vladni mediji pa se trudijo, da prikažejo aktiviste v negativni luči ter da bi jih kot takšne dojemali tudi preprosti ljudje. Grda stvar se je zgodila na jugu Rusije, mestu Krasnodar, blizu prizorišča zimskih olimpijskih iger 2014, le nekaj dni nazaj. Lokalna policija je skupaj s FSB (nekdanji KGB) poskušala ujeti okoljskega aktivista Rudomakha. Prišli so do urada lokalne politične stranke, grozeč, da jo zavzamejo, ker so mislili, da je aktivist notri. A je le ta prej odšel. Policija ni dala pojasnila, domačini pa so zadevo nevedoč povezali z olimpijskimi igrami. Rudomakha je kritiziral uničenja lokalne narave v zvezi z pripravami na olimpijado. Na srečo, aktivist še vedno ni aretiran. Preberite celotno zgodbo: http://www.nuclear-heritage.net/index.php/Update_on_repression_against_environmental_groups_in_Russia -- 30. Bližje odločitvi v Veliki Britaniji -- Deležniki so blizu sporazuma o ceni elektrike iz planirane jedrske elektrarne, saj so britanski mediji poročali o ceni okrog 93 funtov za MWh, kar je več kot dvakrat toliko, kot je sedanja cena na trgu. Trenutna oblast se je odločila pomagati velikemu biznisu, ne glede na to, da se bo zaradi te nazadnjaške energetske politike povečala energetska revščina. Kaže, da bo generalna skupina jedrske energije iz Kitajske naložbeni partner EDF-a in če bodo dosegli takšen deležev, kot si ga želijo (govori se, da se pogajajo za skoraj enakovreden delež), bo vladna koalicija uspešna v predaji delnega nadzora nad najbolj nevarno tehnologijo na britanskih tleh svetovno najmočnejši avtoritarni državi. Preberite več: http://www.nuclear-heritage.net/index.php/Decisions_move_closer_in_the_UK -- 31. Prihajajoči dogodki -- (Samo izvleček, javite nam svoje dogodke za naslednjo številko) Več dogodkov: http://upcoming.nuclear-heritage.net Vabimo vas in zaželjeno je, da nam pošljete svoje lokalne in mednarodne dogodke za to spletno stran in NukeNews! 24/10/13-23/03/14: razstava "Langzeit und Endlager" v Museum zu                   Allerheiligen, Klosterstr. 16, v Schaffhausen-u (CH) 10/12/13 5.30 PM: Proslava 30letnice izoblikovanja Skupnosti proti radioaktivnemu okolju (Communities Against a                   Radioactive Environment), debitira kratki dokumentarni film o »Tri-Valley CAREs« v Livermore javni knjižnici(Livermore Public Library), Community Rooms A&B, 1188 S. Livermore Ave., Livermore (USA) 12/12/13:         Svetovni akcijski dan proti jedrski 2013 12/12/13 ob 12 PM: MKG Seminar: SSM and Nuclear Waste Council (Svet za                   jedrske odpadke) – v fazi zaključka v Stockholmu (S) 2014:             Verjetno Castor prevoz visoko radioaktivnih Odadkov iz Sellafielda (UK) in srednje radioaktivnih odpadkov iz La Hague (F) v Gorleben (D) in protesti 2014:             Transport jedrskih odpadkov  v Ahaus – trenutno stanje: "postponed" (D) 06/02/14-07/02/14: Long-term Performance of Engineered Barrier Systems (PEBS) pri BGR v Hannover-u (D) 08/03/14:         Na Fukušima vezane akcije v Dreyeckland regiji (CH,                    D, F) 08/03/14:          Fukušima shod v Jülich-u (D) 09/03/14 at 2 PM: človeška veriga Fessenheim na vallée du Rhône (F) 09/03/14 at 2 PM: Dan spomina na katastrofo v Fukušimi: Mednarodne akcije na mostu v Upper Rhine pokrajini (D) 08/04/14-10/04/14: Simpozij o recikliranju kovin, ki izhajajo iz                   delovanja in razgradnje jedrskih objektov v                    Studsvik-u izven Nyköping-a (S) 26/04/14:         ekološki festival "Für eine Zukunft nach                    Tschernobyl und Fukushima" (Za prihodnost po                    Černobilu in Fukušimi(D)) 29/04/14:         Evropski protijedsrki forum v Pragi (European Anti                    Nuclear Forum in Prague (CZ)) 03/05/14-08/05/14: Jedrski forum nemške nuklearne industrije v                   Frankfurtu (Atomforum of the German nuclear                    industry in Frankfurt/Main (D)) 11/05/14-15/05/14: Evropska nuklearna konferenca v Marseille-u, Francija (European Nuclear Conference in Marseille                   (F)) Poletje 2014:     Hoja za prihodnost brez jedrske energije, Miami (Walk For A Nuclear Free Future from Miami, FL to                   the Y-12 Nuclear Facility Oakridge, TN 2014 (USA)) 22/08/14-24/08/14: sončni festival b Peckwitz-u (D) 01/01/15-30/04/15: (predvidena) glavna obravnava na Sodišču za okolje (Environmental Court) o SKB vlogi za gradnjo KBS# končnega odlagališča jedrskih odpadkov na okrožnem sodišču v Nacki (S) http://www.allerheiligen.ch/images/PDF/Langzeit%20und%20Endlager_Flyer.pdf http://www.trivalleycares.org/new/party%20flyer-2.jpeg http://www.nuclear-heritage.net/index.php/Global_Action_Day_Against_Nuclear_Power_2013 http://www.nonuclear.se/en/kalender/mkg20131212stockholm http://www.greenkids.de/europas-atomerbe/index.php/Gorleben_Castor_Resistance_in_Germany_2014 http://www.nuclear-heritage.net/index.php/Nuclear_Waste_Transport_to_Ahaus http://www.pebs-eu.de/PEBS/EN/Pebs-Final-Conference/PEBS_final_conference_node_en.html;jsessionid=EF1A95844F8E4E013BCB14F2A5E66F59.1_cid284#link4 http://wp.chainehumaine.eu/ http://www.nonuclear.se/en/kalender/20140408-10studsvik http://www.nuclear-heritage.net/index.php/European_Anti_Nuclear_Forum_2014 http://www.euronuclear.org/events/enc/enc2014/index.htm http://www.nuclear-heritage.net/index.php/Walk_For_A_Nuclear_Free_Future_2011-2015/Miami-Y12_Nuclear_Facility_Oakridge http://ag-schacht-konrad.de/index.php?option=com_content&task=view&id=769&Itemid=189 http://www.nonuclear.se/en/kalender/kbshuvudforhandling2012 -- 32. O NukeNews -- NukeNews je večjezično glasilo mreže Nuclear Heritage Network, ki odraža aktivnosti, teme in boje proti-jedrskih aktivistov. Članki so napisani in prevedeni s strani aktivistov, poleg njihovih običajnih proti-jedrskih aktivnosti. Za to delo ni nihče plačan, saj želimo zagotoviti, da je ta informacijski sistem za proti-jedrske aktivnosti čimbolj neodvisen. Vaši prispevki za naslednjo izdajo NukeNews so dobrodošli. Pošljite jih preko e-pošte na naslov: "news@NukeNews.nuclear-heritage.net ". Prispevek naj bo kratka informacija v angleščini - ne več kot en odstavek, vključno s strnjenim naslovom in povezavo do spletne strani za boljšo informiranost (neobvezno). Rok za oddajo za NukeNews #14 je 22. junij 2014. Več o portalu NukeNews: http://NukeNews.Nuclear-Heritage.NET